Lapsana communis

She oltey ynrican y ghenus Lapsana ee Lapsana communis (bossan Vreeshey, duillag vie, duillag Vreeshey, lus ny kee).  T'ee dooghyssagh da'n Oarpey as yn Aishey hwoaie.

Jalloo-oaylleeaght
She bleintag ny lus sheer-vio lussagh t'ayn.  T'ee gaase wheesh as 1.2m er yrjid.  Ta gish fynnagh as sapp sheeley eck.  Ta duillagyn reaghit myr caslagh mygeayrt ny gish.  Ta ny duillagyn s'inshley smoo fedjagagh dy cadjin, as wheesh as kiare duillageenyn oc.  Ta ny duillagyn s'yrdjey oohchrooagh.  Ta oirr feeacklagh oc.  Ta blaaghyn buighey 1-2cm er crantessen çheet my vlaa ayns .Flora of Northwestern Europe: Lapsana communisBlamey, M. & Grey-Wilson, C. (1989). Flora of Britain and Northern Europe. ISBN 0-340-40170-2

Fo-ghooieyn
Ta shey fo-ghooieyn ayn:Flora Europaea: [ Lapsana communis]Germplasm Resources Information Network: Lapsana communis
Lapsana communis fogh. communis. Yn Europey, er lhimmey jeh'n çhiar yiass. Bleintag.
Lapsana communis fogh. adenophora (Boiss.) Rech.f. Yn Europey hiar yiass.
Lapsana communis fogh. alpina (Boiss. & Balansa) P.D.Sell. Yn Chrimeea.
Lapsana communis fogh. grandiflora (M. Bieb.) P.D.Sell. Yn Aishey heear yiass.
Lapsana communis fogh. intermedia (M. Bieb.) Hayek. Yn Aishey heear yiass, yn Europey hiar yiass.  Sheer-vio.
Lapsana communis fogh. pisidica (Boiss. & Heldr.) Rech.f. Yn Ghreag.

V'ad cliaghtey cur fir elley 'sy ghenus shoh, agh t'adsyn er nyn goaill stiagh fo Crepis as Lapsanastrum.Pak, J.-H. & Bremer, K. (1995). Phylogeny and reclassification of the genus Lapsana (Asteraceae: Lactuceae). Taxon 44: 13–21. AbstractHuxley, A, ed. (1992). New RHS Dictionary of Gardening. Macmillan ISBN 0-333-47494-5.

Ymmyd
Ta duillagyn aegey ny lus yn-ee as t'ad goll er ee myr glassrey.Plants for a Future: Lapsana communis. 

Ta'n ennym lus ny kee jeh cummey ny buinnaghyn blaa doont.  Rere'n aaraue cowraghyn v'ad jannoo ymmyd jee noi askaidjyn kee.Parkinson, J. (1640). Theatrum Botanicum; or an Herball of Large Extent.

Imraaghyn

Ronney:Cichorieae
Ronney:Lossreeyn lheeys
Ronney:Blaanid yn Oarpey
Ronney:Blaanid yn Aishey
Ronney:Glassraghyn duillagagh
Ronney:Lossreeyn soilshit 'sy vlein 1753
Ronney:Tacsyn lus-oaylleeagh enmyssit lesh Carl Linnaeus